חלק ‎ ראשון‎ :  הרקע ‎ העיוני- ‎ תפיסתי ‎ של ‎ המקדש‎ 
פרק ‎ ראשון‎ :  כוחות ‎ התפיסה‎ 


שאלות ‎ הבסיס ‎ המלוות ‎ את ‎ האנושות ‎ מבראשית, ‎ מי ‎ אני, ‎ מהי ‎ מציאות, ‎ ומה ‎ משמעות ‎ חווית ‎ הקיום,וכן ‎ הניסיון ‎ לפתור ‎ אותן‎ 
באמצעות ‎ כלי ‎ החשיבה ‎ של ‎ המוח ‎ וחמשת ‎ החושים, ‎ הובילו ‎ תמיד ‎ למבוכה ‎ מהותית ‎ ולמבוי ‎ סתום.‎ 
העובדה ‎ ששאלות ‎ אלו, ‎ הן ‎ בסיס ‎ לכל ‎ חקירה ‎ או ‎ תובנה ‎ משמעותית ‎ על ‎ החיים, ‎ מחייבת ‎ לחקור ‎ אותן ‎ ולהגיע ‎ בהן ‎ לעמק‎ 
השווה, ‎ מוסכם, ‎ גם ‎ אם ‎ לא ‎ מושלם.‎ 

היות ‎ וכל ‎ ניסיון ‎ להשוות ‎ את ‎ הגדרות ‎ המציאות, ‎ נידון ‎ לכשלון ‎ מראש, ‎ היות ‎ והיא ‎ תהיה ‎ מוגדרת ‎ על ‎ ידי ‎ כל ‎ תודעה ‎ באופן‎ 
שונה, ‎ בהתאם ‎ למציאותה ‎ הייחודית ‎ והחד ‎ פעמית, ‎ נוכל ‎ לבחון ‎ את ‎ הדברים ‎ מהזוית ‎ האחרת.‎ 

במקום ‎ לעסוק ‎ בשאלה ‎ מהי ‎ המציאות, ‎ נעסוק ‎ בשאלה: ‎ באיזה ‎ כלים ‎ אנו ‎ בוחנים ‎ את ‎ השאלה.‎ 

באופן ‎ כזה, ‎ נוכל ‎ להגיע ‎ להסכמה ‎ עקרונית, ‎ מבלי ‎ להיכנס ‎ לחילוקי ‎ הדעות ‎ השייכים ‎ לאבחנות ‎ שנוצרות ‎ מכלי ‎ התפיסה.‎ 

למשל: ‎ כשאנחנו ‎ מדברים ‎ על ‎ אור, ‎ מהו, ‎ איזה ‎ צבע ‎ יש ‎ לו, ‎ וכדי, ‎ אנחנו ‎ בעצם ‎ כוללים ‎ בדיבור ‎ זה ‎ את ‎ יכולת ‎ התפיסה ‎ שלנו‎ 
של ‎ האור. ‎ כלולה ‎ בדיון ‎ שלנו ‎ אודות ‎ האור, ‎ הנחה ‎ שיש ‎ לנו ‎ יכולת ‎ תפיסה ‎ של ‎ האור, ‎ ובלעדיה ‎ לא ‎ היינו ‎ יכולים ‎ לדון ‎ כלל‎ 
אודות ‎ הנושא.‎ 

לכן, ‎ כשאני ‎ מתאר ‎ משהו ‎ שקיים ‎ או ‎ משהו ‎ שנברא, ‎ בהכרח ‎ כלול ‎ בתיאור ‎ זה, ‎ תיאור ‎ של ‎ קיום ‎ או ‎ של ‎ בריאה ‎ של ‎ כלי ‎ תפיסה‎ 
אשר ‎ תופס ‎ את ‎ קיום ‎ הבריאה ‎ הזו ‎ באופן ‎ המתואר.‎ 

אבחנה ‎ זו, ‎ מאפשרת ‎ לבחון ‎ את ‎ תיאור ‎ כלי ‎ התפיסה ‎ האנושיים ‎ בדרך ‎ שניתנת ‎ לבדיקה ‎ ישירה, ‎ ללא ‎ צורך ‎ באמונות, ‎ ותפיסות‎ 
לא ‎ מבוססות.‎ 

הדרך ‎ לדבר ‎ על ‎ קיום, ‎ מנקודת ‎ המבט ‎ בו ‎ הוא ‎ נתפס, ‎ ולא ‎ כמשהו ‎ שקיים ‎ לכשעצמו, ‎ פותרת ‎ את ‎ כל ‎ המחלוקות ‎ הקשורות‎ 
לתיאור ‎ הקיום, ‎ ומשנה ‎ את ‎ משמעות ‎ תיאור ‎ הבריאה.‎ 

נקודת ‎ ההנחה ‎ היא ‎ שכלי ‎ התפיסה ‎ האנושיים ‎ הם ‎ זהים ‎ במהותם, ‎ ובנויים ‎ באותו ‎ אופן, ‎ והיכולת ‎ שלנו ‎ להבחין ‎ בהם ‎ ולהגדיר‎ 
אותם, ‎ מחייבת ‎ שהם ‎ לא ‎ היאני' ‎ שלנו, ‎ היות ‎ וכל ‎ דבר ‎ שאתה ‎ מבחין ‎ בו, ‎ לא ‎ יכול ‎ להיות ‎ אתה, ‎ שהרי ‎ אתה ‎ הוא ‎ המבחין ‎ ולא‎ 
המובחן, ‎ התופש ‎ ולא ‎ הנתפש‎ (או ‎ לא ‎ רק ‎ המובחן ‎ או ‎ לא ‎ רק ‎ הנתפש).‎ 

היות ‎ ועיקרון ‎ של ‎ אין, ‎ איננו ‎ בר ‎ תפיסה ‎ והבנה, ‎ (כל ‎ הגדרה ‎ של ‎ אין, ‎ מחייבת ‎ הגדרה ‎ מה ‎ אין, ‎ ולפיכך ‎ הוא ‎ ישנו ‎ בעצם‎ 
ההגדרה ‎ מיניה ‎ וביה).‎ 

לכן, ‎ כשאנחנו ‎ נזקקים ‎ להשתמש ‎ במונח ‎ אין, ‎ אנו ‎ מניחים, ‎ שהמושג ‎ אין, ‎ הוא ‎ רעיון ‎ שימושי ‎ בלבד, ‎ שנועד ‎ ליצור ‎ חווית ‎ קיום‎ 
של ‎ היש ‎ באמצעות ‎ הגדרה ‎ דואלית. ‎ ('יש ‎ קיום' ‎ מתאפשר ‎ להבנה ‎ ולתפיסה, ‎ רק ‎ ביחס ‎ לזה ‎ שיאין ‎ קיום', ‎ אחרת ‎ אם ‎ אין‎ 'אין'‎ 
לא ‎ תיתכן ‎ חווית‎ 'ישי.)‎ 

מתוך ‎ התנסות ‎ ישירה, ‎ נוכל ‎ לגלות ‎ שהתודעה ‎ האנושית ‎ מסוגלת ‎ לתפוס ‎ את ‎ המציאות ‎ בשתי ‎ דרכים ‎ (לפחות)‎ : 
דרך ‎ אחת ‎ -  באמצעות ‎ מחשבה ‎ על ‎ המציאות. ‎ החושים ‎ מספקים ‎ אינפורמציה ‎ למוח, ‎ והוא ‎ משתמש ‎ במחשבות ‎ על ‎ מנת ‎ לנתח‎ 
את ‎ הנתונים ‎ ולאשר ‎ את ‎ קיום ‎ המציאות ‎ הנתפסת. ‎ למשל ‎ :  העין ‎ מעבירה ‎ אינפורמציה ‎ של ‎ תמונת ‎ כוס, ‎ המוח ‎ מעבד ‎ אותה,‎ 
מגדיר ‎ אותה ‎ ככוס, ‎ ומאשר ‎ את ‎ קיום ‎ הכוס ‎ במציאות, ‎ על ‎ פי ‎ הנתונים ‎ שקיבל ‎ מחוש ‎ הראיה.‎ 

תפיסה ‎ זו, ‎ מוגבלת ‎ ביכולת ‎ הגדרת ‎ המציאות ‎ שלה, ‎ לנתונים ‎ חושיים ‎ בלבד, ‎ או ‎ לנתונים ‎ מופשטים ‎ שבנויים ‎ מהפשטה ‎ מושגית‎ 
של ‎ נתונים ‎ חושיים.‎ (  אפשר ‎ לחשב ‎ כמה ‎ זה ‎ אלף ‎ ועוד ‎ אלף, ‎ בלי ‎ שיהיו ‎ אלף ‎ עצמים ‎ פיזיים ‎ מול ‎ עינינו, ‎ היות ‎ והפכנו ‎ את‎ 
הקיום ‎ הפיזי ‎ למושג, ‎ שניתן ‎ להשתמש ‎ איתו ‎ באופן ‎ תיאורטי).‎ 
נגדיר ‎ אותה ‎ לצורך ‎ העניין ‎ -  כוח ‎ התפיסה ‎ החושית ‎ באמצעות ‎ המחשבה ‎ של ‎ המוח.‎ 

המאפיין ‎ הבסיסי ‎ ביותר ‎ של ‎ התפיסה ‎ הזו ‎ היא ‎ הדואליות. ‎ דהיינו, ‎ יכולת ‎ תפיסה ‎ על ‎ בסיס ‎ ניגודיות. ‎ צבע ‎ כהה, ‎ יוגדר ‎ כהה ‎ רק‎ 
ביחס ‎ לצבע ‎ בהיר ‎ ממנו. ‎ לא ‎ ניתן ‎ להגדיר ‎ וממילא ‎ לא ‎ ניתן ‎ להבחין ‎ בקיום ‎ שאין ‎ לו ‎ ניגודיות. ‎ אם ‎ היה ‎ רק ‎ צבע ‎ אחד ‎ בעולם ‎ - 
לא ‎ היינו ‎ מסוגלים ‎ להגדיר ‎ אותו ‎ כצבע, ‎ ולכן ‎ לא ‎ היינו ‎ מבחינים ‎ בכלל ‎ בקיומו.‎ 

דרך ‎ שניה ‎ -  היא ‎ יכולת ‎ תפיסה ‎ שמסוגלת ‎ לתפוס ‎ את ‎ המציאות ‎ בלי ‎ לחשוב ‎ עליה, ‎ בלי ‎ להגדיר ‎ אותה, ‎ בלי ‎ לתת ‎ לה ‎ שמות‎ 
ותארים. ‎ היא ‎ תופסת ‎ את ‎ הקיים ‎ באמצעות ‎ תשומת ‎ לב ‎ לקיום, ‎ וכך ‎ היא ‎ בעצם ‎ הווה ‎ את ‎ המציאות ‎ לכשעצמה ‎ בלי ‎ התערבות‎ 
ובלי ‎ להוסיף ‎ על ‎ המציאות ‎ מה ‎ שלא ‎ קיים ‎ בה ‎ מצד ‎ עצמה. ‎ היא ‎ רק ‎ מודעת ‎ לקיום. ‎ שמה ‎ לב ‎ אליו. ‎ מכירה ‎ בו.‎ 


נגדיר ‎ אותה ‎ לצורך ‎ העניין ‎ -  כוח ‎ התפיסה ‎ המודעת ‎ באמצעות ‎ תשומת ‎ הלב ‎ וההוויה.‎ 

המאפיין ‎ הבסיסי ‎ ביותר ‎ של ‎ התפיסה ‎ הזו ‎ הוא ‎ אי ‎ דואליות. ‎ נון ‎ דואליות ‎ דהיינו, ‎ אין ‎ בה ‎ ניגודיות, ‎ אין ‎ בה ‎ חלוקות ‎ להגדרות,‎ 
היא ‎ הוויה ‎ פשוטה. ‎ תשומת ‎ לב ‎ טהורה.‎ 

בהמשך ‎ נוכל ‎ להבחין, ‎ שהבנת ‎ העיקרון ‎ התפיסתי ‎ הזה, ‎ הוא ‎ בסיס ‎ להבנת ‎ תיאור ‎ הבריאה, ‎ והוא ‎ כולל ‎ בתוכו ‎ מפתחות ‎ הבנה‎ 
משמעותיות, ‎ שפותרות ‎ מבוכות ‎ רבות ‎ בנושא.‎ 

כך ‎ שאם ‎ אנו ‎ מפרשים ‎ את ‎ סיפור ‎ הבריאה, ‎ של ‎ בראשית, ‎ לא ‎ רק ‎ כתיאור ‎ של ‎ הבריאה, ‎ אלא ‎ גם ‎ כתיאור ‎ של ‎ יצירת ‎ התודעה‎ 
שתופסת ‎ את ‎ קיום ‎ הבריאה, ‎ כוח ‎ התפיסה ‎ של ‎ הקיום, ‎ (שזה ‎ בעצם ‎ אותו ‎ דבר, ‎ היות ‎ וזה ‎ נברא ‎ יחד, ‎ ומתקיים ‎ בו ‎ זמנית), ‎ נגלה‎ 
את ‎ כל ‎ הסיפור ‎ מחדש.‎ 

(במקורות ‎ שונים, ‎ משתמשים ‎ במילה ‎ שכל, ‎ על ‎ מנת ‎ להגדיר ‎ כלי ‎ תפיסה. ‎ הבלבול ‎ הנובע ‎ מהמילה ‎ שכל, ‎ נובעת ‎ מכך, ‎ שהמילה‎ 
שכל, ‎ מקושרת ‎ אוטומטית ‎ לתפיסת ‎ החושים ‎ והמוח, ‎ מה ‎ שיוצר ‎ הטעיה ‎ כשמשתמשים ‎ באותו ‎ השם ‎ -  ישכל' ‎ כשרוצים ‎ לדבר‎ 
על ‎ כוח ‎ התפיסה ‎ המודעת, ‎ שהוא ‎ אכן ‎ ישכל' ‎ במובן ‎ שהוא ‎ כוח ‎ תפיסה, ‎ אך ‎ הוא ‎ כוח ‎ תפיסה ‎ שונה ‎ והפוך ‎ לחלוטין ‎ מכוח‎ 
התפיסה ‎ של ‎ החושים ‎ והמוח. ‎ אחרי ‎ הבהרה ‎ זו, ‎ נוכל ‎ גם ‎ אנחנו ‎ להשתמש ‎ במונח ‎ שכל, ‎ ובמונה ‎ הקדום, ‎ שלאדם ‎ יש ‎ 'שכלים'‎ 
שונים, ‎ דהיינו ‎ כוחות ‎ תפיסה ‎ שונים.)‎ 

זהו ‎ הפתח, ‎ לגילויים ‎ המוצפנים ‎ בסיפור ‎ הבריאה, ‎ וזוהי ‎ הסיבה ‎ שבגללה ‎ הידע ‎ הזה, ‎ הוא ‎ הידע ‎ של ‎ המבנה ‎ התודעתי ‎ של‎ 
הטבע, ‎ שנשמר ‎ ונמסר ‎ בצורה ‎ מוסווית, ‎ בדרך ‎ הזו.‎ 

ומכאן ‎ המפתח, ‎ להבנת ‎ שאלות ‎ הקיום ‎ הבסיסיות, ‎ כפי ‎ שיתפרש ‎ בהמשך, ‎ כשהוא ‎ מוביל ‎ צעד ‎ אחר ‎ צעד, ‎ בצורה ‎ בהירה‎ 
ועקבית, ‎ אל ‎ היכולת ‎ האלוהית ‎ שנמצאת ‎ בתודעת ‎ האדם, ‎ לברוא ‎ וליצור ‎ מבני ‎ תודעה, ‎ בהתאם ‎ למבנה ‎ התודעתי ‎ הבסיסי ‎ של‎ 
הקיום ‎ והיקום.‎ 


אם ‎ אנחנו ‎ מדברים ‎ על ‎ כוח ‎ התפיסה ‎ שנברא ‎ ביום ‎ הראשון, ‎ שהוא ‎ בעצם ‎ המהות ‎ של ‎ הכוח ‎ התפיסתי ‎ בכלל, ‎ הפסוק ‎ מתאר‎ 
מצב ‎ תפיסה ‎ (ישכל,) ‎ כללי ‎ ראשוני ‎ המכונה ‎ 'אלוהים', ‎ שמתוכו ‎ התפתחו ‎ מצבי ‎ תפיסה ‎ חדשים ‎ המיוצגים ‎ בשם ‎ :  שמים ‎ וארץ.‎ 

דהיינו ‎ אתה ‎ יכול ‎ לדעת ‎ משהו ‎ על ‎ המציאות ‎ רק ‎ באמצעות ‎ מה ‎ שאתה ‎ תופס ‎ ממנה. ‎ לכן, ‎ כוח ‎ התפיסה ‎ שאיתו ‎ אתה ‎ משתמש‎ 
לתפוס ‎ את ‎ המציאות, ‎ היא ‎ הדבר ‎ היחיד ‎ שתוכל ‎ לקרא ‎ לו ‎ אני.‎ 

כוח ‎ התפיסה ‎ שלך ‎ בנוי ‎ משני ‎ חלקים. ‎ האחד ‎ -  תפיסה ‎ אלוהית, ‎ דהיינו ‎ תפיסה ‎ שחווה ‎ את ‎ המציאות ‎ ללא ‎ חשיבה ‎ או ‎ דואליות‎ 
בכלל. ‎ היא ‎ תופסת ‎ את ‎ המציאות ‎ הטהורה ‎ לכשעצמה. ‎ והשני ‎ -  תפיסה ‎ דואלית ‎ שחווה ‎ את ‎ המציאות ‎ בדרך ‎ דואלית, ‎ באמצעות‎ 
הגדרות ‎ והפרדות, ‎ שהיא ‎ תפיסת ‎ המחשבות ‎ על ‎ המציאות.‎ 

לכל ‎ כוח ‎ תפיסה ‎ -  יש ‎ מאפיינים ‎ ספצייפים ‎ שמבדילים ‎ אותו ‎ מן ‎ הכוח ‎ האחר. ‎ לצורך ‎ העניין, ‎ נאמר, ‎ שמכלול ‎ המאפיינים ‎ של‎ 
כל ‎ כוח ‎ תפיסה ‎ -  נקרא ‎ תודעה. ‎ תודעה ‎ היא ‎ מכלול ‎ של ‎ מצב ‎ תפיסה ‎ שלם. ‎ לשם ‎ המחשה ‎ נוכל ‎ להשתמש ‎ בדוגמא ‎ אנושית‎ 
פשוטה. ‎ אם ‎ ניקח ‎ בעל ‎ מקצוע, ‎ כמו ‎ אדריכל, ‎ ונעקוב ‎ אחר ‎ הדרך ‎ שבה ‎ הוא ‎ תופס ‎ את ‎ המציאות, ‎ והדברים ‎ הספציפיים ‎ שצדים‎ 
את ‎ תשומת ‎ ליבו ‎ בעקבות ‎ המקצוע ‎ שלו, ‎ להבדיל ‎ מעמיתו ‎ הטבח, ‎ ונסכם ‎ את ‎ המכלול ‎ של ‎ האופן ‎ שבה ‎ הוא ‎ רואה ‎ את‎ 
המציאות ‎ בהשפעת ‎ המקצוע ‎ האדריכלי, ‎ נקרא ‎ לסוג ‎ התפיסה ‎ המסויים ‎ הזה ‎ -  תודעה ‎ אדריכלית.‎ 

לכן ‎ השאלה ‎ מי ‎ אני ‎ ומהי ‎ מציאות, ‎ נפתרת ‎ על ‎ ידי ‎ שאלה ‎ מקדימה ‎ :  באמצעות ‎ איזה ‎ כוח ‎ תפיסה ‎ אתה ‎ משתמש ‎ על ‎ מנת‎ 
להגדיר ‎ מציאות. ‎ התשובות ‎ תהיינה ‎ שונות ‎ ואף ‎ הפוכות ‎ לגמרי, ‎ והן ‎ תלויות ‎ כמובן ‎ בכוח ‎ התפיסה ‎ דרכו ‎ מתבקשת ‎ התשובה.‎ 

לכן‎ :  "בראשית ‎ ברא ‎ אלוהים ‎ את ‎ השמים ‎ ואת ‎ הארץ".‎ 

ראשית ‎ חווית ‎ המציאות ‎ שלנו, ‎ מתחילה ‎ מתודעה ‎ שבה ‎ תפיסת ‎ הקיום ‎ היא ‎ שהכל ‎ קיים ‎ בשווה. ‎ מצב ‎ תודעה ‎ זה ‎ יכונה ‎ - 
אלוהים.‎ 

ובתוכה ‎ קיימת, ‎ מעצם ‎ מהותה ‎ הכוללת ‎ הכל, ‎ גם ‎ אפשרות ‎ של ‎ חווית ‎ קיום ‎ דרך ‎ תודעה ‎ דואלית ‎ שמורכבת ‎ ממודעות ‎ וחוסר‎ 
מודעות ‎ בשווה. ‎ המודעות ‎ -  היא ‎ תפיסה ‎ שנקראת ‎ שמים. ‎ (על ‎ שם ‎ היותה ‎ מיוצגת ‎ בכוח ‎ האש ‎ שבכוחות ‎ הטבע, ‎ שהיא ‎ קלה,‎ 
רוחנית ‎ ועולה ‎ כלפי ‎ מעלה, ‎ וביסוד ‎ המים, ‎ החיים, ‎ היורדים ‎ כלפי ‎ מטה ‎ להרוות ‎ את ‎ האדמה, ‎ ועוד ‎ מאפיינים.)‎ 

חוסר ‎ המודעות ‎ -  היא ‎ תפיסה ‎ שנקראת ‎ ארץ. ‎ (גם ‎ על ‎ שם ‎ היותה ‎ מיוצגת ‎ ביסוד ‎ האדמה, ‎ העפר, ‎ והחלקים ‎ של ‎ הרוח ‎ והתנועה‎ 
של ‎ התשוקה ‎ העיוורת ‎ ועוד ‎ מאפיינים)‎ 

חווית ‎ המציאות ‎ שלנו, ‎ היא ‎ התגלמות ‎ אפשרות ‎ זו, ‎ ומתוכה ‎ אנו ‎ חווים ‎ את ‎ הקיום ‎ שלנו.‎ 


בהמשך ‎ נרחיב ‎ בנושא ‎ עקרוני ‎ זה, ‎ ונתבונן ‎ במשמעויות ‎ מרחיקות ‎ הלכת ‎ שהוא ‎ נושא ‎ בחובו.‎ 


לסיכום:‎ 

ניתן ‎ לדבר ‎ על ‎ מהות ‎ האדם, ‎ ככוח ‎ תפיסה‎ (או ‎ אוסף ‎ של ‎ כוחות ‎ תפיסה, ‎ 'שכלים').‎ 
לאדם ‎ שני ‎ כוחות ‎ תפיסה ‎ לפחות.‎ 
התפיסה ‎ החושית ‎ מחשבתית.‎ 
התפיסה ‎ המודעת ‎ ההוויתית.‎ 

תפיסת ‎ האדם ‎ דרך ‎ שתי ‎ אפשרויות ‎ תפיסה ‎ אלו, ‎ באופן ‎ שווה ‎ ומאוזן, ‎ היא ‎ היצירה ‎ שבה ‎ מתבטאת ‎ שלמותו. ‎ כשאחת ‎ התפיסות‎ 
הופכת ‎ להיות ‎ דומיננטית ‎ יותר, ‎ מתוך ‎ חוסר ‎ מודעות, ‎ נוצר ‎ שיבוש.‎ 

כל ‎ זה, ‎ הוא ‎ הקדמה ‎ לקראת ‎ הנחות ‎ היסוד, ‎ שינתנו ‎ בפרקים ‎ הבאים.‎ 


הערות ‎ וראשי ‎ פרקים ‎ : 

פתרון ‎ בעיית ‎ הצמצום ‎ הקבלית.‎ 
השכל ‎ הפועל ‎ של ‎ אלפראבי.‎ 
אלוהים ‎ -  כייצוג ‎ למצב ‎ תודעה ‎ אנושי.‎ 
דואליות ‎ ונון ‎ דואליות.‎ 
מיקוד ‎ תשומת ‎ הלב ‎ -  בריאת ‎ מציאות.‎ 
הכוח ‎ המודע ‎ כייצוג ‎ לכוחות ‎ השמים.‎ 
מהות ‎ ומשמעות ‎ התודעה.‎ 


